Fron Fotball 2010

Fron Fotball 2010 (stiftet i 2010), er et fotballag fra Fron i Innlandet. A-laget ligger per 2019 i 6. divisjon i Indre Østland Fotballkrets. 

Fron Fotball er stiftet som et samarbeidslag, mellom idrettslag og fotballklubber i Fron, som drev aktivitet innen fotball for ungdom og senior. Klubbene som ble en del av samarbeidsklubben var Sør-Fron idrettslag, Harpefoss idrettslag, Vestsida fotballklubb, Vinstra idrettslag og Kvam idrettslag. Dette gjorde klubbene, til dels på grunn av for få spillere, men også for å skape engasjement og satsing i Fronsfotballen. I dag er kun fire av disse lagene fortsatt en del av samarbeidet, da Kvam IL høsten 2015 trakk seg ut av samarbeidet og driver nå egen fotballdrift.

Laget spiller sine hjemmekamper i Kåja Idrettspark, som innehar gode fasiliteter som nytt garderobehus, kioskutsalg, tribune og nylagt kunstgressbane med løpebane rundt. Et par år etter at idrettsparken var ferdig, ble det bygd en splitter ny tribune, som ble gjort klart til folkefest i Kåja. Folkefesten besto av at Norge skulle ta med sitt U18-landslag til Vinstra for å spille treningskamp mot Skottland U18, den 23. august 2012. Denne kampen endte 1-2 til skottene, i en høydramatisk kamp, hvor profilerte spillere som, Mohamed Elyounoussi, Bård Finne og Thomas Grøgaard. I tillegg til en utrolig folkefest, regnes dette som kampen med desidert flest mennesker i Kåja og det finnes uoffisielle tall på rundt 1200 tilskuere.

Tabellen

Divisjonsutvikling

Eksterne lenker
 ff2010.no/

Fotballag i Oppland
Fotballag etablert i 2010